พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนเรศวรพ.ศ. ๒๕๓๔ ภูมิพลอดุลยเดช ป.ร.ให้ไว้ ณ วันที่ ๒๘ ตุลาคม พ.ศ. ๒๕๓๔เป็นปีที่ ๔๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนเรศวรอาศัยอำนาจตามความในมาตรา๒๕ แห่งธรรมนูญการปกครองราชอาณาจักร พุทธศักราช๒๕๓๔ กับมาตรา ๔๔ วรรคสอง และมาตรา ๔๘ วรรคสอง แห่งพระราชบัญญัติมหาวิทยาลัยนเรศวรพ.ศ. ๒๕๓๓ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนเรศวร พ.ศ. ๒๕๓๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒]ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยนเรศวรดังนี้(๑) สาขาวิชาการบัญชีมีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อ บช.บ.(๒) สาขาวิชาการศึกษามีปริญญาสามชั้น(ก) เอก เรียกว่า การศึกษาดุษฎีบัณฑิต ใช้อักษรย่อ กศ.ด.(ข) โท เรียกว่า การศึกษามหาบัณฑิต ใช้อักษรย่อ กศ.ม.(ค) ตรี เรียกว่า การศึกษาบัณฑิต ใช้อักษรย่อ กศ.บ.(๓) สาขาวิชาทันตแพทยศาสตร์มีปริญญาสองชั้น คือ(ก) เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด.(ข) ตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๔) สาขาวิชานิเทศศาสตร์มีปริญญาสามชั้น คือ(ก) เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด.(ข) โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค) ตรี เรียกว่า นิเทศศาสตรบัณฑิต ใช้อักษรย่อ นศ.บ.(๕) สาขาวิชาบริหารธุรกิจ มีปริญญาสามชั้นคือ (ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๖) สาขาวิชาพยาบาลศาสตร์มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๗) สาขาวิชาแพทยศาสตร์มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๘) สาขาวิชาเภสัชศาสตร์มีปริญญาสามชั้น คือ(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด.(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค) ตรี เรียกว่า เภสัชศาสตรบัณฑิต ใช้อักษรย่อ ภ.บ.(๙) สาขาวิชาวิทยาศาสตร์มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๐) สาขาวิชาวิศวกรรมศาสตร์มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๑) สาขาวิชาศิลปศาสตร์มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๒) สาขาวิชาสถาปัตยกรรมศาสตร์มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อ สถ.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๑๓) สาขาวิชาสาธารณสุขศาสตร์มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด.(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้ให้ระบุชื่อวิชาเอกในวงเล็บต่อท้ายปริญญาด้วย ถ้ามีมาตรา๔ ครุยวิทยฐานะของมหาวิทยาลัยนเรศวรมีสามชั้น คือครุยดุษฎีบัณฑิตเป็นครุยพื้นผ้าโปร่งสีขาว มีสำรดรอบขอบและที่ปลายแขน พื้นสำรดทำด้วยสักหลาดสีดำกว้าง๑๐ เซนติเมตร มีแถบทองขนาด ๑ เซนติเมตร ทับบนริมทั้งสองข้างถัดมาเป็นแถบสีประจำมหาวิทยาลัยขนาด ๒ เซนติเมตร ทับทั้งสองข้างและถัดมาอีกเป็นแถบสีทองขนาด ๑ เซนติเมตร ทับทั้งสองข้างตอนกลางสำรดเป็นพื้นสักหลาดสีดำขนาด ๒ เซนติเมตรและมีตรามหาวิทยาลัยซึ่งมีลักษณะเป็นพระบรมรูปสมเด็จพระนเรศวรมหาราช ในท่าประทับนั่งพระหัตถ์ขวาทรงสุวรรณภิงคารหลั่งทักษิโณทก ประกาศอิสรภาพ ตอนล่างพระแท่นมีอักษรชื่อมหาวิทยาลัยนเรศวรอยู่ภายในป้ายชายธงทำด้วยโลหะสีเงินสูง ๕ เซนติเมตร ติดตามทางดิ่งกลางสำรดตอนหน้าอกทั้งสองข้างที่ต้นแขนมีสำรดรอบต้นแขน พื้นสำรดทำด้วยสักหลาดสีดำกว้าง ๑๐ เซนติเมตรมีแถบทองขนาด ๑ เซนติเมตร ทับบนริมทั้งสองข้าง ถัดมาเป็นแถบสีเทาขนาด ๑ เซนติเมตรทับทั้งสองข้าง ตอนกลางมีแถบสีแสดขนาด ๑ เซนติเมตร ๓ แถบทับโดยห่างจากแถบสีเทา ๑ เซนติเมตรและระหว่างแถบสีแสดห่างกัน ๐.๕ เซนติเมตรครุยมหาบัณฑิตเช่นเดียวกับครุยดุษฎีบัณฑิต แต่สำรดรอบต้นแขน พื้นสำรดทำด้วยสักหลาดสีดำกว้าง ๑๐เซนติเมตร มีแถบทองขนาด ๑ เซนติเมตร ทับบนทั้งสองข้างถัดมาเป็นแถบสีเทาขนาด ๑เซนติเมตร ทับทั้งสองข้าง ตอนกลางมีแถบสีแสดขนาด ๑.๕ เซนติเมตร ๒ แถบ ทับ โดยห่างจากแถบสีเทา ๑ เซนติเมตรและระหว่างแถบสีแสดห่างกัน ๑เซนติเมตรครุยบัณฑิตเช่นเดียวกับครุยมหาบัณฑิต แต่สำรดรอบต้นแขน พื้นสำรดทำด้วยสักหลาดสีดำกว้าง ๑๐เซนติเมตร มีแถบทองขนาด ๑ เซนติเมตร ทับบนริมทั้งสองข้าง ถัดมาเป็นแถบสีเทาขนาด ๑เซนติเมตร ทับทั้งสองข้าง ตอนกลางมีแถบสีแสดขนาด ๒ เซนติเมตร ๑ แถบ โดยห่างจากแถบสีเทา ๒ เซนติเมตรมาตรา๕ เข็มวิทยฐานะของมหาวิทยาลัยนเรศวรเป็นตรามหาวิทยาลัย ซึ่งมีลักษณะเป็นพระบรมรูปสมเด็จพระนเรศวรมหาราชในท่าประทับนั่ง พระหัตถ์ขวาทรงสุวรรณภิงคาร หลั่งทักษิโณทก ประกาศอิสรภาพตอนล่างพระแท่นมีอักษรชื่อมหาวิทยาลัยนเรศวร อยู่ภายในป้ายชายธงและมีอักษรย่อสำหรับสาขาวิชาทำด้วยโลหะสีเงินสูง ๕ เซนติเมตรมาตรา๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยอุปนายกสภามหาวิทยาลัยและกรรมการสภามหาวิทยาลัยของมหาวิทยาลัยนเรศวร มีดังนี้นายกสภามหาวิทยาลัยและอุปนายกสภามหาวิทยาลัยเป็นครุยพื้นผ้าโปร่งสีขาวมีสำรดรอบขอบที่ต้นแขนกับปลายแขน พื้นสำรดทำด้วยสักหลาดสีดำกว้าง ๑๐ เซนติเมตร มีแถบทองขนาด ๑ เซนติเมตรทับบนริมทั้งสองข้าง ถัดมาเป็นแถบสีเท่าขนาด ๒ เซนติเมตร ทับทั้งสองข้างและถัดมาอีกเป็นแถบทองขนาด๑ เซนติเมตร ทับทั้งสองข้าง ตอนกลางสำรดมีแถบสีแสดขนาด ๒ เซนติเมตรทับและมีตรามหาวิทยาลัยซึ่งมีลักษณะเป็นพระบรมรูปสมเด็จพระนเรศวรมหาราชในท่าประทับนั่ง พระหัตถ์ขวาทรงสุวรรณภิงคาร หลั่งทักษิโณทก ประกาศอิสรภาพตอนล่างพระแท่นมีอักษรชื่อมหาวิทยาลัยนเรศวร อยู่ภายในป้ายชายธงทำด้วยโลหะสีทองสูง ๕ เซนติเมตร ติดตามทางดิ่งกลางสำรดตอนหน้าอกทั้งสองข้าง มีสายสร้อยทำด้วยโลหะสีทองพร้อมด้วยเครื่องหมายประจำคณะต่าง ๆ ของมหาวิทยาลัยตามแบบที่สภามหาวิทยาลัยกำหนดประดับระหว่างตรามหาวิทยาลัยทั้งสองข้างกรรมการสภามหาวิทยาลัยเช่นเดียวกับนายกสภามหาวิทยาลัยและอุปนายกสภามหาวิทยาลัย แต่ไม่มีสายสร้อยประดับมาตรา๗ ให้มหาวิทยาลัยนเรศวรจัดทำครุยวิทยฐานะเข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา๘ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการจัดตั้งมหาวิทยาลัยนเรศวรขึ้นตามพระราชบัญญัติมหาวิทยาลัยนเรศวรพ.ศ. ๒๕๓๓ และมหาวิทยาลัยนเรศวรได้เปิดสอนหลักสูตรสาขาวิชาต่าง ๆ แล้วประกอบกับมาตรา ๔๔ วรรคสอง และมาตรา ๔๘ วรรคสอง แห่งพระราชบัญญัติมหาวิทยาลัยนเรศวรพ.ศ. ๒๕๓๓ บัญญัติให้การกำหนดปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งต้องตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยนเรศวร (ฉบับที่ ๒) พ.ศ.๒๕๓๘[๓]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยนเรศวรได้เปิดสอนสาขาวิชานิเทศศาสตร์ สาขาวิชาบริหารธุรกิจสาขาวิชาเภสัชศาสตร์ และสาขาวิชาวิศวกรรมศาสตร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาดังกล่าว จึงจำเป็นต้องตราพระราชกฤษฎีกานี้ พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยนเรศวร(ฉบับที่ ๓) พ.ศ. ๒๕๓๙[๔]หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยนเรศวรได้เปิดสอนสาขาวิชาแพทยศาสตร์และสาขาสาธารณสุขศาสตร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าว จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยนเรศวร(ฉบับที่ ๔) พ.ศ. ๒๕๓๙[๕]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยนเรศวรได้เปิดสอนสาขาวิชาพยาบาลศาสตร์และสาขาวิชาสถาปัตยกรรมศาสตร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าวและโดยที่มาตรา ๔๔ วรรคสอง แห่งพระราชบัญญัติมหาวิทยาลัยนเรศวร พ.ศ. ๒๕๓๓บัญญัติว่า การกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไรให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยนเรศวร(ฉบับที่ ๕) พ.ศ. ๒๕๔๐[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยนเรศวรได้เปิดสอนสาขาวิชาการบัญชีและสาขาวิชาทันตแพทยศาสตร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าวและโดยที่มาตรา ๔๔ วรรคสอง แห่งพระราชบัญญัติมหาวิทยาลัยนเรศวร พ.ศ. ๒๕๓๓บัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้คุณากร/ผู้จัดทำ๒๘ เมษายน ๒๕๕๔วิชชุตา/ผู้ตรวจ๒๔ พฤษภาคม ๒๕๕๔[๑] ราชกิจจานุเบกษาเล่ม ๑๐๘/ตอนที่ ๑๙๓/ฉบับพิเศษ หน้า ๓๐/๖ พฤศจิกายน ๒๕๓๔[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนเรศวร (ฉบับที่ ๕) พ.ศ. ๒๕๔๐[๓] ราชกิจจานุเบกษา เล่ม ๑๑๒/ตอนที่ ๒๑ ก/หน้า๑๐/๒๑ มิถุนายน ๒๕๓๘[๔] ราชกิจจานุเบกษา เล่ม ๑๑๓/ตอนที่ ๒ ก/หน้า๑๗/๗ กุมภาพันธ์ ๒๕๓๙[๕] ราชกิจจานุเบกษา เล่ม ๑๑๓/ตอนที่ ๕๖ ก/หน้า๑/๓๐ ตุลาคม ๒๕๓๙[๖] ราชกิจจานุเบกษา เล่ม ๑๑๔/ตอนที่ ๕๐ ก/หน้า๑๑/๒๖ กันยายน ๒๕๔๐